มาทานร้านนี้เป็นครั้งที่ 3 แต่สาขาอื่นด้วยนะคะ เป็นคนที่ชอบกินทงคัสซึอยู่แล้ว ประกอบกับเดินวนหาร้านกินอยู่เป็นชั่วโมง ด้วยอารมณ์ที่หิวมาก เลยจบที่ร้านนี้ อันดับแรกขอชมพนักงานก่อนเลย บริการดี ประทับใจ อธิบายเมนูฉะฉาน วันนี้ทานโปรโมชั่น ไก่ทอดชีสเป็นเซ็ทข้าวด้วย 100กว่าบาทเอง และสั่งเฟรนฟรายส์มาทาน อร่อยค่ะ ชอบเฟรนฟรายส์ใหญ่ๆแบบนี้ ส่วนทงคัสสึไม่ต้องพูดถึง อร่อยกว่าฟูจิอีก แล้วจะกลับมาทานอีก ชอบการบริการของพนักงาน